«Հավանաբար արտաքին քաղաքականության տեսանկյունից սա միակ հնարավոր նեղ կածան էր, որով ՀՀ-ն կարող էր անցնել: Պետք է այսօր ընդունել ու արձանագրել, որ մեզ դեռ հաջողվում է բարեհաջող անցնել այս միակ հնարավոր նեղ կածանով: Ինչպես նաև պետք է նշենք, որ ինչպիսի համաձայնագիր էլ, որ ստորագրվի, միևնույն է, թիրախում պետք է լինի երկրի ժողովուրդն ու պարզ քաղաքացին: Այս տեսանկյունից նոր հնարավորություններ են բացվելու՝ թե՛ բարեկեցության աճ տեսանկյունից, թե՛ քաղաքացիների ազատ տեղաշարժի տեսանկյունից, թե՛ ամենատարբեր ոլորտներում համագործակցությունից՝ ավիացիայից մինչև կրթություն, թե՛ առևտրային նոր հնարավորությունների»,- ընդգծեց պատգամավորը: